鮮娛糧|佘詩曼憶述3次被鬧 被PA掟劇本最侮辱
2024年04月28日 18:01
東網電視
更多新聞短片
視后佘詩曼(阿佘)雖然紅透半邊天,但她一入行並非一帆風順,她早前接受鄭丹瑞訪問,大談入行以來的心路歷程!阿佘在1997年參選港姐獲得季軍後就被無綫力捧,入行初期亦曾被批演技差兼雞仔聲,直至如今再登視后寶座,奠定在香港電視界的女王地位,鄭丹瑞亦不禁問道:「你嘅演技係點樣嚟㗎?」她坦言:「好多個眠乾睡濕嘅夜晚浸出嚟㗎囉。」其實阿佘的演藝路絕不容易,當中有3次被責罵的經歷令她至今印象深刻。
她透露第一次是當年仍未卸任港姐時客串劇集,但就被PA(助理編導)大鬧,她憶述自己當日準時到達現場,但在換衫期間竟被該PA無理責罵:「佢話『你知不知今日係父親節呀,個個要趕住返屋企食飯,叫你早啲又唔早啲』一路鬧鬧鬧。」
其後阿佘準備對稿,由於只得一句對白,所以她未有帶劇本,但該PA又突然發難:「佢話『你個劇本呢?』我話我記得講咩喎,他就一個劇本飛埋嚟,『唔帶劇本』,唔知乜乜乜好核突嗰啲嘢啦。我就覺得好侮辱嘅其實,但我就冇出聲,我忍住。」她指因拍攝時間緊迫,雖然好想喊,但如果喊會令妝溶掉浪費時間,所以她一直不出聲,直至完成當日的工作,劇務送她上的士後,就即時爆喊。阿佘返家後接到港姐保母Rosa的電話,言談間問她要否開除該PA,原來當日有途人目擊她被辱罵的過程,因而致電無綫投訴,不過她只想息事寧人,事後該PA亦調離該劇組。
而第2次被鬧的經歷,就是阿佘當年被監製李添勝睇中擔正演出古裝劇《雪山飛狐》後,首次演時裝劇時被導演當眾大鬧:「依家唔係拍緊古裝呀。」阿佘直言好尷尬,但就開始檢討自己的演繹方法:「我好多謝佢嘅,雖然有少少瘀。」
至於第3次就是當年憑《十月初五的月光》奪獎後,阿佘自覺演技已純熟,但有一日突然被高層曾勵珍召見:「佢話『做咩呀,覺得自己好識做戲呀?好叻喇?做咩呀12341234。』」被當頭棒喝的阿佘即自我檢討:「由嗰一次開始我就好慎重咁樣,去研究我每一個角色嘅變化。」